Document ID: /roh_data/filtered/fineweb-2-filterrobots_roh.jsonl.gz/62686

La chasa d'emprendistas ed emprendists a Cuira po vegnir renovada. La regenza grischuna ha concedì a la fundaziun da la chasa ina contribuziun da maximalmain 460'000 francs.
Las renovaziuns duain cumenzar il 2022
Il project prevesa da renovar las localitads en general, la chombras, però er ils indrizs tecnics da la chasa ch'era vegnida construida avant 45 onns. Per pudair garantir il manaschi senza disturbis, vegn la renovaziun fatga en etappas sur 2 fin 3 onns. Igl è previs da cumenzar cun las lavurs da construcziun la stad 2022.